techiaith/cofnodycynulliad_en-cy huggingface dataset:
English: May I just add a little to that? I agree entirely with what Chris has said. As a temporary tool, I think it helps the Government to achieve goals. But I think that if you look at the foundation phase, the grant for the foundation phase was introduced in 2013-14, at a level of £99 million. What the foundation phase grant does is fund the foundation phase in schools. It's been cut almost continuously since then, and that does two things. One of those things is it doesn't help to boost educational attainment, but another thing it does is it gives a lack of planning provision to schools. Because if schools don't know about the grant until quite late in the day, how are they meant to plan for the coming year? The foundation phase is something, in my opinion - and I'm not speaking on behalf of the WLGA, but as a chief executive - that should have been in the settlement years ago. It's a huge chunk of money, but it's funding the foundation phase in schools. There is no reason for that not to be in the settlement. But that's the problem, I think - we begin with specific grants and they remain as specific grants forever, which is detrimental to our ability to be flexible with money. I think there is an argument for having those grants back into the settlement as soon as possible.
Welsh: A gaf fi jest ychwanegu ychydig bach at hwnna? Hynny ydy, dwi'n cytuno'n llwyr efo'r hyn y mae Chris yn ei ddweud. Fel arf dros dro, dwi'n meddwl ei fod o'n help i'r Llywodraeth i gael amcanion wedi cael eu cyflawni. Ond os ydych chi'n edrych ar rywbeth fel y cyfnod sylfaen, mi ddaeth y grant cyfnod sylfaen i mewn yn 2013-14, dwi'n meddwl, ar lefel o £99 miliwn. Beth mae'r grant cyfnod sylfaen yn gwneud ydy ariannu'r cyfnod sylfaen yn yr ysgolion. Mae o wedi mynd lawr, wedi cael ei dorri, bron yn barhaus ers yr adeg yna, a beth mae hynny'n gwneud ydy dau beth. Un ydy nad ydy o'n helpu i ysgogi amcanion addysgol, yn naturiol, ond y peth arall mae o'n gwneud ydy rhoi diffyg gallu i gynllunio i ysgolion. Os nad ydyn nhw'n cael gwybod am y grant tan yn hwyr yn y dydd, sut maen nhw fod i gynllunio ar gyfer y flwyddyn ganlynol sydd i ddod? Mae'r cyfnod sylfaen yn rhywbeth, yn fy marn i - ac nid wy'n siarad ar ran y WLGA yma, rwy'n siarad fel prif weithredwr - ddylai fod wedi bod yn y setliad flynyddoedd yn ôl. Mae o'n chunk mawr o bres, ond ariannu'r cyfnod sylfaen yn yr ysgolion mae o. Does yna ddim rheswm i hwnna beidio â bod yn y setliad bellach. Ond dyma ydy'r broblem, dwi'n meddwl - dŷn ni'n dechrau efo grantiau penodol ac maen nhw'n aros fel grantiau penodol am byth, i bob pwrpas, felly, sydd yn andwyo'n gallu ni i fod yn hyblyg hefo'r ariannu. Dwi'n meddwl bod yna ddadl dros gael y grantiau yma nôl i'r setliad mor fuan â bo modd.
English: With the foundation phase grant, for example, therefore, do you know how much it costs for that system that is doesn't go through the settlement - that grant-based, with all the bureaucracy related to that and other grants too?
Welsh: Efo'r grant cyfnod sylfaen, er enghraifft, felly, oes gyda chi rhyw syniad faint mae'n costio i'r system yna nad ydy o'n mynd drwy'r setliad - ei fod o'n dod drwy grant, gyda'r monitro a'r fiwrocratiaeth sydd ynghlwm â hwnna a grantiau eraill hefyd?
English: This is something - . Years ago, I sat on a taskforce for the Minister for education back then - I can't remember who it was then - to look at ways of reducing the administrative burden to do with specific grants. And I think back then there was talk, and I'm not sure what the figure was, but off the top of my head, I think we could have saved £5 million. I think personally that was overstating it - quite significantly, actually. But there is an effort under way - the problem is it's a collection of small individuals' work here and there, but when you add it all together - and I think this is a problem throughout the public sector, truth be told - we don't know the true cost of some of these things, because they're so fragmented, a little bit of everyone's efforts. But, naturally, if we have to shift money around, then there effort and resource is used to do that, rather than it being in the settlement and part of the school's budget.
Welsh: Mae hwn yn rhywbeth - . Fe wnes i eistedd flynyddoedd yn ôl ar dasglu'r Gweinidog addysg bryd hynny - dwi ddim yn cofio pwy oedd y Gweinidog addysg bryd hynny - i edrych ar ffyrdd o leihau y baich gweinyddol oedd yn mynd o gwmpas delio efo grantiau penodol. A dwi'n meddwl bryd hynny - roedd yna sôn bryd hynny, a dwi ddim yn cofio beth oedd y ffigur, ond o dop fy mhen, dwi'n meddwl bod yna sôn y buasem ni'n gallu arbed £5 miliwn petasem ni'n cael gwared ar grantiau. Dwi'n meddwl yn bersonol mai gorddatganiad oedd hwnnw - eithaf sylweddol, a dweud y gwir. Ond mae yna ymdrech - y broblem ydy mai casgliad o waith bach unigolion yma a thraw ydy o, ond pan ydych chi'n adio fo i gyd at ei gilydd - a dwi'n meddwl bod hyn yn broblem drwy'r sector gyhoeddus, a dweud y gwir - dŷn ni'm yn gwybod beth yw gwir gost rhai o'r pethau yma, achos mae o'n ddarnau bychan o ymdrech pawb ar hyd y daith. Ond, yn naturiol, os ydyn ni'n gorfod sifftio pres o gwmpas, mae yna ymdrech ac adnodd yn mynd i wneud hynny, yn hytrach na'i fod o yn y setliad a'i fod o'n rhan o gyllido ysgolion yn sylfaenol.
English: Which is the same argument that Dilwyn was making about the money not necessarily being additional money. That's the same argument, in truth. So -
Welsh: Sef yr un ddadl ag yr oedd Dilwyn yn gwneud ynglŷn â dydy'r arian ddim o angenrheidrwydd yn arian ychwanegol. Yr un ddadl ydy honno mewn gwiroedd, yntê. O ran -
English: I just wanted to add that, traditionally, there has been a consensus in terms of our discussions with Government. We estimate that between 5 and 10 per cent of any grant is spent on administration and the bureaucracy related to that grant.
Welsh: Roeddwn i jest am ychwanegu, yn draddodiadol, mae yna gonsensws o ran ein trafodaethau ni gyda'r Llywodraeth. Rŷn ni'n amcanu bod rhwng 5 a 10 y cant o werth unrhyw grant yn cael ei wario ar y gweinyddu a'r fiwrocratiaeth sy'n berthnasol i'r grant.
English: Okay. And then this 'additional' £100 million for schools specifically to raise standards through the grants system, through the regional consortia - what's your opinion about that?
Welsh: Ocê. Ac wedyn y £100 miliwn 'ychwanegol' ar gyfer ysgolion yn benodol i godi safonau drwy'r system grantiau, drwy'r consortia rhanbarthol - beth ydy'ch barn chi am hwnna?
English: Again, from our point of view as an association, we would prefer to see those funds provided through the settlement, and local authorities then making decisions in terms of commissioning or where that money should be spent.
Welsh: Eto, o'n safbwynt ni fel cymdeithas, fe fyddai'n well gyda fi weld yr arian yna'n mynd mewn i'r setliad, ac awdurdodau wedyn yn gwneud penderfyniadau naill o ran comisiynu neu lle fyddai'r arian yn cael ei wario.
English: Yes. I want to ask a little more about that. So, in your area, more of the improvement work happens through the local authorities themselves.
Welsh: Ie. So, medraf ofyn mwy am hwnna rŵan. Felly, yn eich ardal chi, mae mwy o'r gwaith gwella yn digwydd trwy'r awdurdodau lleol eu hunain.
English: The employment of challenge advisers happens at a local level. There is a commitment for their development and the standardisation of work at a regional level, and that is developing. But it's at that local level that a great amount of the work happens. But also, out of the grant funding, we do fund leadership roles on particular themes in order to facilitate what can work at a regional level. And, as I said, we are going through a reform process at the moment.
Welsh: Mae cyflogi ymgynghorwyr her yn digwydd ar lefel leol, ond mae'r ymrwymiad ar gyfer eu datblygiad a'u cysoni a safoni'r gwaith ar lefel rhanbarthol, ac mae hwnna'n datblygu. Ond, ar lefel leol, mae maint sylweddol o'r gwaith yn digwydd. Ond hefyd, allan o'r arian grant, rŷn ni'n ariannu rolau arweiniol ar themâu penodol er mwyn hwyluso beth sydd yn gallu gweithio ar lefel rhanbarthol. Fel roeddwn i'n ei ddweud, rŷn ni'n mynd trwy broses o ddiwygio ar hyn o bryd.
English: We have touched on a bit of this already, but do you have a view as to what is the best system of getting the money to the schools? Is it through specific grants, or is it by putting more into the core budget, especially now in terms of improving standards?
Welsh: Dŷn ni wedi cyffwrdd ar ychydig o hyn yn barod, ond a oes gennych chi farn ynglŷn â beth ydy'r system orau i gael yr arian i'r ysgolion? Ai drwy grantiau penodol, neu drwy roi mwy mewn i'r gyllideb graidd, yn benodol rŵan o ran gwella safonau?
English: I think we touched on this earlier, didn't we? The purpose of the grants and the conditions around those grants is to ensure that new initiatives are put in place, to ensure that everyone then has certain conditions that go hand in hand with those initiatives, and the purpose eventually is that should move into core funding, because that initiative should become part of the core work of schools. When we're discussing the grants we're discussing here now, many of those grants will be mainstreamed into core budgets over a period of time as those new initiatives and the reform agenda are mainstreamed. So, it's a way, as I suggested earlier, of buying time for the institutions, the schools and the teachers to have the necessary professional development to put those changes in place, and once those changes are in place, then that funding source moves to the core funding as that core is developed.
Welsh: Dwi'n meddwl ein bod ni wedi cyfeirio ychydig bach ato fo yn gynharach, ond do? Pwrpas yr amodau o gwmpas y grantiau a chael grantiau ydy gwneud yn siŵr bod blaengareddau newydd yn cael eu sefydlu, gwneud yn siŵr bod pawb wedyn efo amodau sydd yn cyd-fynd efo'r blaengareddau yna, a'u pwrpas yn y pen draw ydy bod yr arian yna yn symud i arian craidd, oherwydd mae'n rhaid i'r flaengaredd yna fod yn rhan o waith bob dydd yr ysgol. Pan dŷn ni'n trafod y grantiau dŷn ni'n eu trafod yn fan hyn rŵan, bydd nifer fawr o'r grantiau yna yn cael eu prif lifo i mewn i'r arian craidd dros gyfnod o amser wrth i'r blaengareddau newydd a'r daith ddiwygio gael eu sefydlu. Felly, mae o'n ffordd, fel o'n i'n cyfeirio ato yn gynharach, i brynu amser i'r sefydliadau, i'r ysgolion ac i athrawon i gael y datblygiad proffesiynol i roi'r newidiadau mewn lle, ac unwaith bod y newidiadau wedi cael eu rhoi mewn lle, yna mae'r ffynhonnell yna wedyn yn mynd i'r craidd fel rhan o'r craidd yn cael ei ddatblygu.
English: But does the same level of funding reach the core? That is another question, isn't it? That's what tends to happen. Those grants become smaller as they go into the core funding, and if they were there initially in the core, perhaps that cut wouldn't happen. Also, there is bureaucracy around administering these grants. We've heard this morning that between 5 and 10 per cent of a grant is spent on the bureaucracy of administering it.
Welsh: Ond a ydy'r un lefel o arian yn cyrraedd y craidd? Mae hynny'n gwestiwn arall, ond ydy? Dyna sydd yn tueddu i ddigwydd. Mae'r grantiau yna yn mynd yn llai wrth iddyn nhw fynd i mewn wedyn i'r craidd, a phetaen nhw yna o'r cychwyn yn y craidd, efallai byddai'r toriad yna ddim yn digwydd. Hefyd, mae yna fiwrocratiaeth o gwmpas gweinyddu'r grantiau yma. Dŷn ni wedi clywed bore yma fod rhwng 5 a 10 y cant o grant yn cael ei wario ar fiwrocratiaeth wrth ei weinyddu fo.
English: I'm not sure where that figure came from. Clearly, I find it difficult to understand the context of that figure. I listened to the discussion on funding for the foundation phase, for example. The funding for children who have free school meals, those grants come to us and they're delivered immediately to the schools. So, that's a well-established administrative process, so I'm not sure where that very high percentage - . That percentage for administrative costs sounds very high to me. I can't identify that myself.
Welsh: Dwi ddim yn siŵr o ble roedd y ffigwr yna'n dod. Yn amlwg, dwi'n ei ffeindio hi'n anodd i weld a dallt cyd-destun y ffigwr yna. Roeddwn i'n gwrando ar y drafodaeth ar arian y cyfnod sylfaen, er enghraifft. Yr arian ar gyfer plant sydd yn cael cinio yn rhad ac am ddim, mae'r grantiau hynny'n ein cyrraedd ni ac maen nhw'n mynd yn syth allan i ysgolion. Felly, proses weinyddol sydd wedi cael ei hen sefydlu ydy honno, felly dwi ddim yn siŵr lle mae'r ganran - . Mae honno i mi yn swnio'n uchel ofnadwy, y ganran weinyddol. Dwi ddim yn gallu adnabod honno.
English: I don't think it refers directly to the foundation phase, that 5 to 10 per cent. There was talk in general that administering the grants costs that. There was talk then about £5 million, wasn't there, from some older study or historic study? But, of course, you would like to have the money going through you as a consortium, because you will have a better grip on what's happening to it. But, in terms of local government, they say that they need to have that trust that they are going to be using it in the way that the Government wants it to be spent. And if there is a way of tightening the budget by doing that, isn't it better to do so?
Welsh: Ie, ond dwi ddim yn credu bod o'n cyfeirio'n benodol at y cyfnod sylfaen, y 5 i 10 y cant yma. Roedden nhw'n sôn yn gyffredinol fod gweinyddu grantiau yn costio hynny. Mi oedd yna sôn wedyn am £5 miliwn, onid oedd, o ryw hen astudiaeth neu astudiaeth gynt? Ond, wrth gwrs byddech chi'n licio cael yr arian yn mynd drwyddoch chi, achos bydd gennych chi well gafael ar beth sy'n digwydd iddo fo. Ond, o safbwynt llywodraeth leol, maen nhw'n dweud eu bod nhw angen cael yr ymddiriedaeth yna eu bod nhw'n mynd i'w ddefnyddio fo yn y ffordd mae'r Llywodraeth yn dymuno iddo fo gael ei wario. Ac os oes yna ffordd o dynhau cyllideb drwy wneud hynny, onid ydy hi'n well i wneud hynny?
English: This £100 million that has been given by the Government specifically for raising standards, and that goes via the consortia's grant system. Isn't there a danger that part of that will be lost as it goes from Government to the consortia, to - ? I take it that it goes to local government rather than straight to the schools, so it goes in a squiggle rather than going directly to schools. Money must be lost in that system when you have different tiers.
Welsh: Y £100 miliwn yma sydd wedi cael ei roi gan y Llywodraeth yn benodol ar gyfer codi safonau, ac mae hwnna yn mynd drwy system grantiau'r consortia. Onid oes yna berygl y bydd rhan o hwnna yn cael ei golli wrth iddo fo fynd o'r Llywodraeth i'r consortia, i - ? Dwi'n cymryd ei fod o'n mynd i lywodraeth leol yn hytrach nac yn syth i'r ysgol, so mae o'n mynd fel yna yn hytrach na mynd yn uniongyrchol. Mae arian yn bownd o fod yn cael ei golli yn y system yna, pan fydd gennych chi haenau gwahanol.
English: The most substantial grant that we've received recently was this programme that we have running into next year on professional development. That funding came into the region and 100 per cent is distributed - nothing is taken regionally or within the local authority. It's all provided to schools and there are an increasing number of grants displaying those same patterns. What you need to retain on occasion is to make sure that there is someone available to provide the purpose of the grant. They receive the grant for certain activities, but someone needs to ensure that that activity is in place, unless the schools do it themselves. Increasingly, it's clusters of schools.
Welsh: Y grant mwyaf sylweddol rŷn ni wedi'i gael yn ddiweddar oedd y rhaglen yma sydd gyda ni hefyd yn rhedeg i'r flwyddyn nesaf o ran dysgu proffesiynol. Cyrhaeddodd y swm o fewn y rhanbarth ac mae e 100 y cant yn cael ei ddosbarthu - dim byd yn cael ei gymryd o fewn y rhanbarth na'r awdurdod lleol. Mae'r cyfan yn mynd i ysgolion ac mae nifer cynyddol o grantiau yn dangos y patrymau hynny. Yr unig beth sydd angen ei gadw, weithiau, yw gwneud yn siŵr bod yna rywun yno ar gael i ddarparu beth yw pwrpas y grant. Maen nhw'n derbyn grant i wneud gweithgaredd, ond mae eisiau rhywun i allu trefnu bod gweithgaredd i'w wneud, oni bai mai'r ysgolion eu hunain sy'n ei wneud e. Yn gynyddol, clystyrau o ysgolion sy'n gwneud.
English: We must remember that there are also tight conditions related to these grants. We can't - . There is an impression out there that these grants get to us and we can do as we choose with them, but there are very strict conditions related to these grants. We also have to provide business plans to the Government in relation to these grants, and we are held to account in order to ensure that that expenditure is made where it should be, whatever conditions are attached to that particular line within the grant.
Welsh: Mae'n rhaid inni gofio bod amodau tyn yn mynd efo'r grantiau yma. Dŷn ni ddim yn gallu - . Mae yna argraff allan, o bosibl, fod y grantiau yma yn ein cyrraedd ni a'n bod ni'n cael gwneud fel dŷn ni'n dymuno efo nhw, ond mae yna amodau tyn iawn efo'r grantiau. Dŷn ni hefyd yn gorfod rhoi ein cynlluniau busnes i fynd efo'r grantiau i'r Llywodraeth, a dŷn ni'n cael ein dal yn atebol i wneud yn siŵr bod y gwariant yn cyrraedd lle y dylai fo i wneud beth bynnag ydy'r amodau sy'n mynd efo'r llinell benodol yn y grant.
English: I just want to take it a little higher in terms of the level of the discussion. If we had local authorities that were bigger in size, would you need that consortia tier - that additional tier that can confuse people and, maybe, costs more?
Welsh: Ie, roeddwn i jest eisiau mynd â'r peth dipyn bach yn uwch, mewn ffordd, o ran lefel y drafodaeth. Petai gennym ni awdurdodau lleol oedd tipyn yn fwy eu maint, a fyddai angen wedyn haen y consortia - yr haen ychwanegol yma sydd yn gallu creu dryswch ac, efallai, yn costio mwy?
English: Thank you, Chair. On exactly that point and what you said earlier, of course, we saw in the Royal Welsh Show last summer the foodhall full of Welsh foods with the union jack logo on it. And, of course, that was significant for some of us - the most important show for us in Wales exhibiting Welsh foods and they had the union jack on them, and the Welsh flag was nowhere to be seen - not a red dragon anywhere. Now, of course, you have emphasised, in the first place, the importance of Wales, but also the fact that - . Many people believe that the union jack - 'Of course, that is going to open doors across the world, because everybody recognises it'. Do you think perhaps that's not the case? I would tend, naturally, to emphasise the importance of the red dragon in the branding and, of course, even in Melton Mowbray, you'd see the difference.
Welsh: Diolch, Cadeirydd. Ar y pwynt union yna a beth ddywedoch chi yn gynharach, wrth gwrs, mi welson ni yn Sioe Frenhinol Cymru haf diwethaf neuadd fwyd yn llawn bwydydd Cymreig gyda logo baner yr undeb drosto fe i gyd. Ac wrth gwrs roedd hynna yn arwydd arwyddocaol i rai ohonom ni efallai - ein sioe fwyaf blaengar ni yma yng Nghymru yn dangos yr holl fwydydd yma o Gymru a baner yr undeb oedd yna, a'r faner Gymraeg yn unlle i'w weld - dim draig goch o gwbl yn unlle. Nawr, wrth gwrs, dŷch chi wedi pwysleisio, yn y lle cyntaf, pwysigrwydd Cymru, ond hefyd, wrth gwrs, y ffaith bod - . Mae lot o bobl yn credu bod baner jac yr undeb - 'Wrth gwrs, mae hynna yn mynd i agor drysau ar draws y byd i gyd, achos bod pawb yn ei adnabod o', ond dŷch chi'n credu efallai nid dyna - . Achos buaswn i'n tueddu, yn naturiol, i bwysleisio pwysigrwydd y ddraig goch yn y brandio, ac, wrth gwrs, hyd yn oed yn Melton Mowbray, buasech chi'n gweld y gwahaniaeth.
English: If I could just add a comment about the foodhall, I remind you - . The Welsh logo, the True Taste, was outside the foodhall until the Welsh Government asked the Royal Welsh Show to pull it down. I don't know if you want me to expand on the True Taste brand, but maybe we can do that later.
Welsh: Os caf fi ychwanegu jest sylw ynglŷn â'r neuadd fwyd, rwy'n eich atgoffa chi - roedd logo Cymru, y Gwir Flas, ar du allan y neuadd fwyd tan bod Llywodraeth Cymru yn gofyn i'r sioe amaethyddol i'w dynnu fe i lawr. Dwi ddim yn gwybod os ŷch chi am i mi ymhelaethu ar y cwestiwn o frand y Gwir Flas, ond efallai cawn ni wneud hynny wedyn.
English: There is a question, I think, later on.
Welsh: Mae yna gwestiwn yn nes ymlaen, rwy'n credu.
English: Thank you very much. Thank you for that.
Welsh: Diolch yn fawr. Diolch am hynna.
English: In terms of seafood - . These days, I'm also a part-time GP in Penclawdd, a romantic village in the north Gower area, which is famous for the production of cockles and laverbread. So, in terms of places to go - . We don't produce pork pies, but cockles and laverbread, and in terms of the Welsh breakfast, I'd like to see more promotion of that. What do you think in terms of the recognition of local seafood - in Wales to begin with? I understand that not everyone likes seafood, but, of course, is a very important local produce.
Welsh: Yn nhermau bwyd môr - . Y dyddiau yma, dwi hefyd yn rhan-amser yn feddyg teulu ym Mhen-clawdd, y pentref bach pysgota rhamantus yna ar arfordir gogledd penrhyn Gŵyr sydd yn enwog, wel, o leiaf yn lleol, am gynhyrchu cocos a bara lawr. Ac felly, yn nhermau llefydd i fynd - . Dŷn ni ddim yn naturiol yn cynhyrchu porc-peis, ond cocos a bara lawr, ac yn nhermau'r brecwast Cymreig, buaswn i'n licio gweld mwy o hyrwyddo hynny. Beth ydych chi'n feddwl yn nhermau ymwybyddiaeth o fwyd môr lleol - yng Nghymru yn y lle cyntaf? Dwi'n deall nad ydy bwyd môr at ddant pawb, ond, wrth gwrs, mae o'n gynnyrch pwysig yn lleol.
English: That is part of the culture of Wales and our heritage - products such as laverbread and cockles. Recently, we had a visitor at Swansea University and one of my colleagues wanted to take him to have laverbread and cockles for breakfast and found it very difficult in Swansea to find some, so I was very disappointed. With seafood - the sea is an important part of Wales, and we can produce a lot of seafood, but we don't eat a lot of seafood in this country, nor in Britain either, so we do export, and therefore that market is very important. One thing I'd like to add to the discussion earlier regarding tourism is that I was very disappointed to see last year, given the theme of the Year of the Sea with Visit Wales, that in the marketing material that was at the forefront in promoting the Year of the Sea, there was no reference to seafood. So, that was very disappointing, I think. So, I'd like to see more work being done between Visit Wales and the food and drink industry.
Welsh: Mae hynny'n rhan o ddiwylliant Cymru a threftadaeth Cymru - cynnyrch fel cocos a bara lawr. Yn ddiweddar, roedd gyda ni ymwelydd i Brifysgol Abertawe ac roedd un o'm cydweithwyr i eisiau mynd â fe i gael bara lawr a chocos i frecwast, ac mi oedd yn ei ffeindio fe'n anodd ffeindio lle yn Abertawe i gael rhai, felly roeddwn i'n siomedig iawn. Gyda bwyd môr - mae'r môr yn rhan bwysig o Gymru, a dŷn ni'n gallu cynhyrchu lot fawr o fwyd môr, ond dŷn ni ddim yn bwyta lot o fwyd môr yn y wlad yma, na Phrydain chwaith, felly dŷn ni'n allforio, felly mae'r marchnadoedd yma'n bwysig iawn. Un peth hoffwn i ychwanegu at y drafodaeth gynharach ynglŷn â thwristiaeth yw fy mod i'n siomedig iawn i weld y llynedd, gyda thema Blwyddyn y Môr Croeso Cymru, yn y cynnyrch marchnata a oedd yn flaenllaw o ran hyrwyddo Blwyddyn y Môr, doedd dim sôn am fwyd môr. Felly, roedd hynny'n siomedig iawn, roeddwn i'n meddwl. Felly, hoffwn weld mwy o waith yn cael ei wneud rhwng Croeso Cymru a'r diwydiant bwyd a diod.